คู่มือเล่นเกม:แขก

## ความสุข

* หากค่านี้ขึ้นถึง 100% แสดงว่าแขกมีความสุข
* ค่าความสุขของแขกจะลดลงเรื่อย ๆ จนกลายเป็นแขกไม่มีความสุข
* หากค่าความหิว, ความกระหาย, ห้องน้ำ, พลังงานลดต่ำลงจะทำให้ค่าความสุขของแขกลดลงอย่างรวดเร็ว
* เช่นเดียวกันกับถ้าแขกเห็นการประท้วง, เห็นเศษขยะ, เห็นนักเลงทำลายข้าวของ, ถูกขูดรีด, อยู่ใกล้สิ่งปลูกสร้างของพนักงานและเห็นสัตว์มีสภาพย่ำแย่จะทำให้ค่าความสุขของแขกลดลงเช่นกัน
* หากแขกไม่มีความสุข สักพักแขกจะออกจากสวนสัตว์ไป

ผู้เล่นสามารถเพิ่มค่าความสุขของแขกได้ด้วยการดูแลสัตว์ให้สุขภาพดี, ตกแต่งสวนสัตว์ให้สวยงาม, ขายของที่ระลึก, เก็บค่าบริการและค่าเข้าอย่างสมเหตุสมผลและรักษาระดับความต้องการทางอารมณ์ให้สูงอยู่เสมอ แขกที่มีความสุขจะใช้จ่ายเงินมากกว่าเดิม

ค่าการศึกษาของแขกจะช่วยให้ค่าความสุขของแขกทะลุ 100% ได้

## ความหิว

หากค่านี้ขึ้นถึง 100% แสดงว่าแขกอิ่มท้อง
ค่าความหิวของแขกจะลดลงเรื่อย ๆ จนกลายเป็นหิวโซซึ่งสามารถฟื้นค่าได้โดยการวางร้านอาหาร

## ความกระหาย

หากค่านี้ขึ้นถึง 100% แสดงว่าแขกไม่กระหายน้ำ
ค่าความกระหายแขกจะลดลงเรื่อย ๆ จนกลายเป็นขาดน้ำซึ่งสามารถฟื้นค่าได้โดยการวางร้านเครื่องดื่ม

## ห้องน้ำ

หากค่านี้ขึ้นถึง 100% แสดงว่าแขกเพิ่งเข้าห้องน้ำมาสักครู่
ค่าความปวดของแขกจะลดลงเรื่อย ๆ จนกลายเป็นปวดมาก แขกสามารถฟื้นค่าได้โดยการเข้าห้องน้ำ

## พลังงาน

หากค่านี้ขึ้นถึง 100% แสดงว่าแขกกระตือรือร้น
ค่าพลังงานของแขกจะลดลงเรื่อย ๆ จนกลายเป็นเหนื่อยซึ่งสามารถฟื้นค่าได้โดยการวางม้านั่งรอบๆ สวนสัตว์,
สร้างรถราง หรือขายเครื่องดื่มชูกำลัง

## การศึกษา

แขกที่เพิ่งเข้าสวนสัตว์มาจะมีค่าการศึกษาต่ำและคาดหวังว่าจะได้รับการศึกษาเพิ่มเติม
ผู้เล่นสามารถเพิ่มการศึกษาให้แก่แขกด้วยการวางป้ายประชาสัมพันธ์สัตว์, บอร์ดประชาสัมพันธ์, ลำโพงกระจายความรู้, และขายไกด์เสียง
ค่าการศึกษาที่แขกจะได้รับขึ้นอยู่กับระดับการค้นคว้าวิจัยของสัตวแพทย์กับสัตว์สายพันธุ์ที่เกี่ยวข้อง

* แขกจะได้รับค่าการศึกษาเพียงค่าหนึ่งต่อสัตว์สายพันธุ์เดียวเท่านั้น และแขกต้องการแหล่งที่มาของความรู้มากกว่า 1 จุดเพื่อให้ได้ค่าการศึกษาเต็มหลอด
* การค้นคว้าวิจัยระดับสูงสุดจะทำให้แขกได้รับค่าการศึกษาเต็มหลอดโดยใช้แหล่งที่มาของความรู้เพียง 2 จุดเท่านั้น
* ค่าการศึกษาจะชี้วัดว่าแขกในสวนสัตว์ของผู้เล่นมีการศึกษามากแค่ไหน โดยคำนวณจากค่าเฉลี่ยของแขก 100 คนล่าสุดที่เพิ่งออกจากสวนสัตว์ไป+โบนัสจากการค้นคว้าวิจัย

## แขกกับสัตว์

* แขกจะยืนดูสัตว์บนทางเดิน, นั่งบนม้านั่ง หรือนั่งบนรถราง
* การที่แขกจะเห็นสัตว์ขึ้นอยู่กับระยะการมองเห็นของแขก กำแพง, ที่กำบัง
หรือสิ่งปลูกสร้างจะบดบังทัศนียภาพการมองเห็นของแขก
เช่นเดียวกัน หากจุดชมวิวของแขกอยู่ห่างจากสัตว์มากเกินไปก็จะลดการมองเห็นของแขกเช่นกัน
* วิวที่ดีที่สุดคือวิวที่ใกล้ที่สุด
* การวางหน้าต่าง, ถาดอาหาร, ของเล่น หรือของตกแต่งจะช่วยดึงให้สัตว์เข้ามาใกล้บริเวณแขกและทำให้วิวดีขึ้น
* แขกที่ไม่สามารถมองเห็นสัตว์ได้จะพยายามเดินหามุมอื่น หากแขกไม่สามารถมองเห็นสัตว์ได้จริง ๆ แขกจะล้มเลิกและไม่หาวิธีชมสัตว์ดังกล่าวอีก แขกที่ได้วิวค่อนข้างโอเคจะลองหามุมที่ดีกว่านี้หากไม่ไกลเกินไปจากจุดที่ยืนอยู่ แขกที่ได้เห็นสัตว์จะได้รับค่าความสุขซึ่งขึ้นอยู่กับคุณภาพของวิวที่ได้ดู
* ค่าความสุขจะลดลงหากแขกได้เห็นสัตว์ที่สภาพย่ำแย่หรือเห็นสัตว์ตาย
* หลังจากแขกยืนดูวิวสักพัก แขกจะย้ายไปดูสัตว์ตัวอื่นต่อ หรืออาจจะบริจาคเงินลงในกล่องรับบริจาค

## แขกกับ Habitat

แขกจะพยายามเดินชิดหน้าต่างของบล็อคจัดแสดงเพื่อหาวิวที่ดีที่สุดในการดูสัตว์ข้างใน

ผู้เล่นต้องเชื่อมทางเดินเข้ากับห้องกระจก หากหน้าต่างไม่มีทางเดินเชื่อมต่อหรือถูกปิดไว้ แขกจะไม่สามารถเห็นสัตว์ได้

* แขกจะมีความสุขถ้าได้เห็นสัตว์ที่สุขภาพดี
* พนักงานดูแลสัตว์จะยังสามารถดูแลสัตว์ได้แม้หน้าต่างจะปิด

Note: ในหน้า 'Windows' มีโหมดกล้องให้ผู้เล่นสามารถเข้าดูได้

## ความปรารถนาของแขก

แขกจะมีความปรารถนาอยากจะเห็นสัตว์ที่ต้องการ สัตว์ในรายชื่อที่แขกอยากเห็นจะดึงดูดสัตว์ได้มากและเรียกคนเข้าสวนสัตว์ได้เยอะ

* แขกจะได้ค่าความสุขเพิ่มขึ้นมากเมื่อได้เห็นสัตว์ที่ต้องการ
* สัตว์ที่อยู่ในรายชื่อที่แขกอยากเห็นจะช่วยให้แขกมีโอกาสบริจาคเงินมากขึ้น
และเพิ่มโอกาสที่แขกจะซื้อเซ็ทของที่ระลึก

## แขกหนีออกจากสวนสัตว์

แขกจะหนีออกจากสวนสัตว์เมื่อ:

* เห็นสัตว์ครบทุกตัวแล้ว
* หมดเวลาเดินสวนสัตว์แล้ว
* ไม่มีความสุข
* หนีสัตว์ที่หลุดออกจากกรง

## ผู้ประท้วง

**สวนสัตว์ที่ดีจะต้องไม่มีผู้ประท้วง!**

* ผู้ประท้วงจะเข้ามาที่สวนสัตว์เมื่อสภาพจิตใจของสัตว์ตัวใดตัวหนึ่งลดต่ำจนเป็นสีแดง
* ผู้ประท้วงจะเดินถือป้ายและโห่ร้องระหว่างทางเดินมายังสัตว์ตัวดังกล่าว
* แขกที่อยู่ใกล้ผู้ประท้วงจะเสียค่าความสุขและอาจทำให้พวกเขาหนีออกจากสวนสัตว์ได้!
* ผู้ประท้วงไม่สามารถถูกบังคับให้ออกจากสวนสัตว์ได้ และจะเลิกประท้วงเมื่อผู้เล่นแก้ไขปัญหาสภาพจิตใจสัตว์แล้วเรียบร้อย

## ผู้ตรวจสอบสวนสัตว์

ผู้ตรวจสอบจะเข้ามาที่สวนสัตว์เพื่อเช็คว่าสวนสัตว์ดำเนินการได้อย่างเหมาะสม

ผู้ตรวจสอบจะเลือกสัตว์ทั้งหมด 5 ชนิดเพื่อเข้าไปทำการตรวจสอบ

* สัตว์จะถูกให้คะแนนเต็มก่อน เว้นแต่จะมีอย่างอื่นมาหักล้าง
* สัตว์ที่ไม่สามารถถูกตรวจสอบได้ จะได้รับคะแนนต่ำสุด
* ผู้ตรวจสอบจะปรับเงินผู้เล่นหากเธอเห็นกลุ่มผู้ประท้วง, การบริหาร Habitat ที่ไม่ดี,
มีสัตว์ป่วยหรือตาย หรือสัตว์หนีออกจากกรง

เมื่อการตรวจสอบเสร็จสิ้น ผู้เล่นจะได้รับรายงานการตรวจสอบโดยละเอียด